smcproject/ml-wiki-sentences huggingface dataset:
ഇംഗ്ലണ്ടിൽ നിന്നും ബ്രെയ്ത്ത് വെയിറ്റ് കമ്പനിയുടെ പ്രതിനിധികളെ ക്ഷണിച്ച്, അവർ വന്നു പഠനം നടത്തിയ ശേഷമായിരുന്നു നിർമ്മാണം.
പാലം പണിക്കാവശ്യമായ വിവിധ നിർമ്മാണ സാമഗ്രികളും യന്ത്രങ്ങളും ഇംഗ്ലണ്ടിൽ നിന്നു കപ്പൽ മാർഗം കൊണ്ടു വരികയായിരുന്നു.
പതിനൊന്നു മാസം കൊണ്ട് പണി പൂർത്തിയായി.
ഉരുക്കും തടിയും ഉപയോഗിച്ച് ഗർഡർ സംവിധാനത്തിൽ 1338 അടി നീളത്തിൽ നിർമ്മിച്ച പാലം  1930 ൽ റാണി സേതു ലക്ഷ്മി ഭായി ഉദ്ഘാടനം ചെയ്തു.
ദേശീയപാത വികസനം
ദേശീയപാത 66 നാലുവരിയായി വികസിപ്പിക്കുന്നതിന്റെ ഭാഗമായി പുതിയ പാലം നിർമ്മിക്കാൻ തീരുമാനിച്ചിട്ടുണ്ട്.
കാലപ്പഴക്കത്താൽ അടിത്തറയും തൂണുകളും ബലക്ഷയമാണെന്ന് ദേശീയപാത വിഭാഗം ഉദ്യോഗസ്ഥർ കണ്ടെത്തിയിരുന്നു.
ഇതിനായി ബാർഹോൾ ചെയ്തും മുങ്ങിത്താണുമായിരുന്നു വിദഗ്ധ പരിശോധന.
വെള്ളത്തിന് അടിയിൽ തൂണിന്റെ ഭാഗം ദുർബലപ്പെട്ടുവെന്നും കോൺക്രീറ്റ് അടർന്നുതുടങ്ങിയെന്നും കണ്ടെത്തിയിരുന്നു.
നിലവിലെ പാലത്തിന് ഇരുവശത്തുമായി 45 മീറ്റർ വീതം സ്ഥലമാണ് ഏറ്റെടുക്കേണ്ടി വരിക.
സ്ഥലംഅളന്നുതിട്ടപ്പെടുത്തുന്ന പ്രവർത്തികൾ പൂർത്തീകരിച്ചിട്ടുണ്ട്.
ആദ്യം നിലവിലെ പാലത്തിന്റെ ഇടതുഭാഗത്തായി രണ്ടുവരി പാലം നിർമിക്കും.
ഈ പാലം ഗതാഗതത്തിന് തുറന്ന് കൊടുത്തതിന് ശേഷം പാലം പൊളിക്കുകയും രണ്ടാമത്തെ രണ്ടു വരിപാത
വലതുഭാഗത്തായി നിർമ്മിക്കുകയും ചെയ്യാനാണ് പദ്ധതി.
അവലംബം ↑ {{ cite web }} :  CS1 maint: bot: original URL status unknown ( link ) ↑ ↑ {{ cite web }} :  CS1 maint: bot: original URL status unknown ( link )
നീണ്ടൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Neendoor_Gramapanchayat
കോട്ടയം ജില്ലയിൽ കോട്ടയം താലൂക്കിൽ ഏറ്റുമാനൂർ ബ്ളോക്കിലാണ് 26 ചതുരശ്രകിലോമീറ്റർ വിസ്തീർണ്ണമുള്ള നീണ്ടൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - ആർപ്പൂക്കര പഞ്ചായത്ത് വടക്ക് - കല്ലറ, മാഞ്ഞൂർ, കാണക്കാരി പഞ്ചായത്തുകൾ കിഴക്ക് - കാണക്കാരി, അതിരമ്പുഴ പഞ്ചായത്തുകൾ പടിഞ്ഞാറ് -വെച്ചൂർ, കല്ലറ, ആർപ്പൂക്കര പഞ്ചായത്തുകൾ വാർഡുകൾ
നീണ്ടൂർ ഗ്രാമപഞ്ചായത്തിൽ ഉൾപ്പെടുന്ന വാർഡുകൾ ഇവയാണ് കുറുമുള്ളൂർ മൂഴിക്കുളങ്ങര കൈരാതപുരം എസ് കെ വി നോർത്ത് എസ് കെ വി സൌത്ത് ഓണംതുരുത്ത് കുറ്റ്യാനിക്കുളങ്ങര കൈപ്പുഴ ആശുപത്രി വാർഡ് കൈപ്പുഴ പോസ്റ്റോഫീസ് വാർഡ് മേക്കാവ് ശാസ്താങ്കൽ കുട്ടോമ്പുറം പാലത്തുരുത്ത് പ്രാവട്ടം സെൻറ്.
മൈക്കിൾ സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഏറ്റുമാനൂർ വിസ്തീര്ണ്ണം 26 ചതുരശ്ര കിലോമീറ്റർ ജനസംഖ്യ 20,289 പുരുഷന്മാർ 10,197 സ്ത്രീകൾ 10,092 ജനസാന്ദ്രത 780 സ്ത്രീ : പുരുഷ അനുപാതം 990 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/neendoorpanchayat Archived 2016-03-12 at the Wayback Machine .
നജീബ് മഹ്ഫൂസ് ഇംഗ്ലീഷ് വിലാസം https://ml.wikipedia.org/wiki/Naguib_Mahfouz
സാഹിത്യത്തിനുള്ള നോബൽ സമ്മാനം നേടിയ ഈജിപ്ഷ്യൻ നോവലിസ്റ്റായിരുന്നു നജീബ് മഹ്ഫൂസ് ( അറബിക് : نجيب محفوظ‎, Nagīb Maḥfūẓ ഡിസംബർ 11 , 1911 - ഓഗസ്റ്റ് 30 , 2006).
ആധുനിക അറബ് സാഹിത്യത്തിലെ അസ്തിത്വവാദികളിൽ പ്രധാനിയാണ്‌ അദ്ദേഹം.
തന്റെ എഴൂപത് വർഷത്തെ സാഹിത്യജീവിതത്തിനിടയിൽ 34 നോവലുകളും 350-ലേറെ ചെറുകഥകളും അഞ്ച് നാടകങ്ങളും അദ്ദേഹം എഴുതുകയുണ്ടായി.
അദ്ദേഹത്തിന്റെ പല രചനകളും ചലച്ചിത്രമാക്കപ്പെട്ടിട്ടുണ്ട്.
കെയ്റോ ത്രയം നജീബ് മഹ്ഫുസിനെ 1988-ലെ നോബൽ സമ്മാനത്തിനു  അർഹമാക്കിയ മൂന്നു നോവലുകളുടെ സമാഹാരമാണ്.
"ബയ്നൽ ഖസ്രൈൻ","ഖസ്രു ശൌഖ്","അസുക്രിയ" എന്നിവയാണ് 1956‌-1957കാലത്ത് രചിക്കപ്പെട്ട ഈ കൃതികൾ.
1911 ഡിസംബർ 11-ന്‌ കെയ്റോയിലാണ്‌ നജീബ് മഹ്ഫൂസ് ജനിച്ചത്.
അഞ്ച് ആൺകുട്ടികളും രണ്ട് പെൺകുട്ടികളുമുണ്ടായിരുന്ന ഒരിടത്തരം മുസ്‌ലിം കുടുംബത്തിലെ ഏറ്റവും ഇളയ സന്താനമായിരുന്നു അദ്ദേഹം.
കെയ്റോ സർവകലാശാലയിൽ നിന്ന് 1934-ൽ തത്ത്വശാസ്ത്രത്തിൽ ബിരുദമെടുത്തു.
എം.എ. ബിരുദത്തിനുവേണ്ടി ഒരു വർഷം പരിശ്രമിച്ചശേഷം 1936-ൽ എഴുത്ത് ജീവനോപാധിയായി തിരഞ്ഞെടുത്തു.
1954 -ൽ 43-ആം വയസ്സിൽ വിവാഹം കഴിച്ച മഹ്ഫൂസിന്‌ രണ്ട് പെണ്മക്കളുണ്ട്.
1978 -ലെ കാമ്പ് ഡേവിഡ് സമാധാനകരാറിനെ അനുകൂലിച്ചതിനാൽ അദ്ദേഹത്തിന്റെ പുസ്തകങ്ങൾ പല അറബ് രാജ്യങ്ങളിലും നിരോധിക്കപ്പെടുകയുണ്ടായി.
1988 -ൽ നോബൽ സമ്മാനം നേടുന്നതുവരെ ഇത് തുടർന്നു.
സൽമാൻ റുഷ്ദിയുടെ ചെകുത്താന്റെ വചനങ്ങളെ ഇസ്ലാം അധിക്ഷേപമായി കണ്ട അദ്ദേഹം പക്ഷേ റുഷ്ദിയെ വധിക്കാനുള്ള ഫത്‌വയ്ക്ക് എതിരായിരുന്നു.
ഫത്‌വ നൽകിയ ആയതുള്ള ഖുമൈനിയെ തീവ്രവാദിയായി വിശേഷിപ്പിച്ച മഹ്ഫൂസിന്റെ അഭിപ്രായം മതദൂഷണപരമായ ഒരു പുസ്തകവും അതിന്റെ എഴുത്തുകാരനെ വധിക്കാനാവശ്യപ്പെടാൻ മാത്രം ദ്രോഹം ഇസ്‌ലാമിന്‌ വരുത്തുന്നില്ല എന്നായിരുന്നു.
ഇക്കാരണങ്ങളാൽ ഇസ്‌ലാമികതീവ്രവാദികൾ മഹ്‌ഫൂസിനെയും വധിക്കാൻ ആഹ്വാനം ചെയ്തു.
1994 -ൽ കെയ്റോയിലെ മഹ്ഫൂസിന്റെ വീടിനുപുറത്ത് അദ്ദേഹത്തിനുനേരെ വധശ്രമമുണ്ടായി.
കഴുത്തിന്‌ കുത്തേറ്റ അദ്ദേഹം രക്ഷപ്പെട്ടെങ്കിലും വലതുകൈയിലെ ഞരമ്പുകൾക്ക് ശാശ്വതമായ ക്ഷതമുണ്ടായി.
ഇതിനുശേഷം ദിവസത്തിൽ ഏതാനും മിനിറ്റുകളേ എഴുതാനാകുമായിരുന്നുള്ളൂ എന്നതിനാൽ അദ്ദേഹത്തിന്റെ രചനകളുടെ എണ്ണം കുറഞ്ഞുവന്നു.
2006 ജൂലൈയിൽ സംഭവിച്ച ഒരു വീഴ്ച്ചയുടെ ഫലമായി ഒരു മാസത്തിലേറെയുള്ള ആശുപത്രിവാസത്തിനുശേഷം അദ്ദേഹം ഓഗസ്റ്റ് 30 -ന്‌ അന്തരിച്ചു രചനകൾ പുരാതന ഈജിപ്ത് (1932) مصر القديمة ഭ്രാന്തിന്റെ മൃദുമന്ത്രണം (1938) همس الجنون വിധിയുടെ പരിഹാസം (1939) عبث الأقدار റാഡോപിസ് (1943) رادوبيس തീബ്സിലെ സംഘർഷം (1944) كفاح طيبة ആധുനിക കെയ്റോ (1945) القاهرة الجديدة ഖാൻ എൽ-ഖലീലി (1945)خان الخليلي മിദാഖിലെ ഇടവഴി (1947) زقاق المدق മരീചിക (1948) السراب ആരംഭവും അവസാനവും (1950) بداية ونهاية കെയ്റോ ത്രയം (1956-57) الثلاثية കൊട്ടാരസവാരി (1956) بين القصرين മോഹത്തിന്റെ കൊട്ടാരം (1957) قصر الشوق മധുരത്തെരുവ് (1957) السكرية ജബലാവിയുടെ കുട്ടികൾ (1959) أولاد حارتنا കള്ളനും നായ്ക്കളും (1961) اللص والكلاب തിത്തിരിപ്പക്ഷിയും ശരത്കാലവും (1962) السمان والخريف ദൈവത്തിന്റെ ലോകം (1962) دنيا الله സാബലവി (1963) തിരച്ചിൽ (1964) الطريق ഭിക്ഷക്കാരൻ (1965)  الشحاذ Adrift on the Nile (1966) ثرثرة فوق النيل മീരാമാർ (1967) ميرامار The Pub of the Black Cat (1969) خمارة القط الأسود ആദ്യവസാനങ്ങളില്ലാത്ത ഒരു കഥ (1971) حكاية بلا بداية ولا نهاية മധുവിധു (1971) شهر العسل ദർപ്പണങ്ങൾ (1972) المرايا മഴയിലെ പ്രണയം (1973) الحب تحت المطر കുറ്റകൃത്യം (1973) الجريمة അൽ-കർനക് (1974) الكرنك ബഹുമാനപ്പെട്ട സർ (1975) حضرة المحترم ഹരാഫിഷ് (1977) ملحمة الحرافيش പിരമിഡ് പീഠഭൂമിയിലെ പ്രണയം (1979) الحب فوق هضبة الهرم ചെകുത്താൻ ഉദ്ബോധിപ്പിക്കുന്നു (1979) الشيطان يعظ പ്രണയവും മൂടുപടവും (1980) عصر الحب അറേബ്യൻ രാവുകളും പകലുകളും (1981) ليالي ألف ليلة വിവാഹഗാനം (1981) أفراح القبة ഒരു മണിക്കൂർ ബാക്കി (1982) الباقي من الزمن ساعة ഇബ്‌നു ഫത്വൂമയുടെ യാത്ര (1983) رحلة ابن فطومة Akhenaten, Dweller in Truth (1985) العائش فى الحقيقة നേതാവ് കൊല്ലപ്പെട്ട ദിനം (1985) يوم مقتل الزعيم രാവിലത്തെയും വൈകുന്നേരത്തെയും വർത്തമാനം (1987) حديث الصباح والمساء ജലധാരയും ശവകുടീരവും (1988) ഒരു ആത്മകഥയുടെ മാറ്റൊലികൾ (1994) പുനരധിവാസകാലത്തെ സ്വപ്നങ്ങൾ (2004) أحلام فترة النقاهة ഏഴാം സ്വർഗ്ഗം (2005)
നജഫ്‌ ഇംഗ്ലീഷ് വിലാസം https://ml.wikipedia.org/wiki/Najaf
ഇറാക്കിലെ നജഫ്‌ ഗവർണറേറ്റിലുള്ള ഒരു നഗരമാണ് നജഫ്‌ .
ഷിയാ മുസ്ലിങ്ങൾ പുണ്യസ്ഥലങ്ങളായി കരുതുന്ന ഇറാക്കിലെ രണ്ട് നഗരങ്ങളിൽ ഒന്നാണ് നജഫ്‌.
കർബലയാണ് രണ്ടാമത്തെ നഗരം.
മഷദ്-അലി (Mashad-Ali) എന്നും നജഫ്‌ നഗരം അറിയപ്പെടുന്നു.
കർബല നഗരത്തിൽനിന്ന് 77 കിലോമീറ്റർ തെക്കുകിഴക്കായാണ് നഗരത്തിന്റെ സ്ഥാനം.
യൂഫ്രട്ടിസ് നദിയുടെ പടിഞ്ഞാറൻ കൈവഴിക്കടുത്ത് സ്ഥിതിചെയ്യുന്ന നജഫ്‌ ഇറാക്കിലെ ഒരു പ്രധാന വാണിജ്യ കേന്ദ്രം കൂടിയാണ്.
ഗവർണറേറ്റിന്റെ വിസ്തീർണം: 28,824 ച.
എട്ടാം നൂറ്റാണ്ടിൽ ഹാറുൺ-അൽ-റഷീദ് ഖലിഫ സ്ഥാപിച്ച ഈ നഗരം മുഹമ്മദ് നബിയുടെ മരുമകൻ അലിയുടെ ശവകുടീരത്തിനു ചുറ്റുമായാണ് വ്യാപിച്ചിരിക്കുന്നത്.
ഷിയാ മുസ്ലിങ്ങളുടെ പ്രധാന ആരാധനാലയമാണ് പ്രസ്തുത ശവകുടീരം.
1991-ലെ ഗൾഫ് യുദ്ധവും 2003-ലെ യു.എസ്. അധിനിവേശവും നഗരത്തിന് കനത്ത നാശനഷ്ടങ്ങൾ വരുത്തിവച്ചു.
പുറംകണ്ണികൾ http://www.atlastours.net/iraq/najaf.html http://www.globalsecurity.org/military/world/iraq/najaf.htm http://islam.about.com/cs/iraq/f/najaf.htm Archived 2012-01-20 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നജാഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നജീം അർഷാദ്
മലയാളം , തമിഴ് , ഹിന്ദി ചലച്ചിത്ര മേഖലയിൽ പ്രവർത്തിക്കുന്ന പിന്നണി ഗായകനും സംഗീത സംവിധായകനുമാണ് നജിം അർഷാദ് (ജനനം: 8 ജൂൺ 1986).
2007 ൽ ഐഡിയ സ്റ്റാർ സിംഗർ എന്ന റിയാലിറ്റി ഷോ വിജയിയായിരുന്നു നജീം.
സ്വാതി തിരുനാൾ കോളേജ് ഓഫ് മ്യൂസിക്കിൽ പഠിച്ച അദ്ദേഹം സംഗീതത്തിൽ ബിരുദവും ബിരുദാനന്തര ബിരുദവും നേടിയിട്ടുണ്ട്.
ബാച്ചിലർ ഓഫ് പെർഫോമിംഗ് ആർട്‌സിൽ കേരള സർവകലാശാലയുടെ റാങ്ക് ഹോൾഡറായിരുന്നു.
തന്റെ സ്കൂൾ കാലഘട്ടത്തിൽ ജില്ലാ, ഉപജില്ലാ തലങ്ങളിൽ 13 തവണ കലാപ്രതിഭ കിരീടം നേടിയിട്ടുണ്ട്.
2020-ൽ കെട്ട്യോളാണെന്റെ മാലാഖ എന്ന സിനിമയിലെ ആത്മാവിലെ ആഴങ്ങളിൽ എന്ന ഗാനത്തിലൂടെ മികച്ച പിന്നണി ഗായകനുള്ള കേരള സംസ്ഥാന ചലച്ചിത്ര അവാർഡിന് അർഹനായി.
സെൻട്രൽ വിജിലൻസ് കമ്മീഷന്റെ അഡ്മിനിസ്ട്രേറ്റീവ് ഓഫീസർ സ്ഥാനത്ത് നിന്ന് വിരമിച്ച ഷാഹുൽ ഹമീദിന്റെയും (തിരുമല ഷാഹുൽ) സംഗീത അദ്ധ്യാപികയായ റെഹ്മയുടെയും മകനായി ജനനം.
ഡോ. അജിം ഷാദ്, സജിം എന്നീ രണ്ട് മൂത്ത സഹോദരന്മാരുണ്ട്.
2015 സെപ്റ്റംബർ 13 ന് അദ്ദേഹം പുനലൂർ കാരിയായ തസ്നി താഹയെ (കിക്കി) വിവാഹം കഴിച്ചു, 2019 ഏപ്രിൽ 21 ന് ദമ്പതികൾക്ക് ഇൽഹാൻ അർഷക് (ഇല്ലു) എന്നൊരു മകനുണ്ടായി.
ഡിസ്കോഗ്രഫി വർഷം സിനിമ സംവിധാനം പാട്ട് കുറിപ്പുകൾ 2007 മിഷൻ 90 ഡേയ്സ് മേജർ രവി 1.
മിഴിനീർ ചലച്ചിത്ര പിന്നണി ഗായകനായുള്ള ആദ്യ സിനിമ 2008 കുരുക്ഷേത്ര മേജർ രവി 1.
ജ്വാലാമുഖി, 2.
തത്തമ്മ സംഗീതം: സിദ്ധാർഥ് വിപിൻ 2008 ചെമ്പട റോബിൻ തിരുമല എന്റെ പ്രണയത്തിൻ, രാവിൻ വിരൽത്തുമ്പിനാൽ സംഗീതം: റോബിൻ തിരുമല 2009 പട്ടാളം രോഹൻ കൃഷ്ണ ദിശയറ്റും സംഗീതം: ജാസി ഗിഫ്റ്റ് 2010 നല്ലപാട്ടുകാരെ കെ.എസ്. ശിവചന്ദ്രൻ ഓ നീലാമ്പലെ, ആലാപം സംഗീതം: ശരത് 2010 ഇഷ്ടം എനിക്കിഷ്ടം എൻ നെഞ്ചിലെ സംഗീതം: മനോമൂർത്തി 2010 ഇതു നമ്മുടെ കഥ രാജേഷ് കണ്ണങ്കര പതിയേ സന്ധ്യ സംഗീതം: സുന്ദർ 2011 നോട്ട് ഔട്ട് നീലക്കുയിലെ സംഗീതം: വിനു തോമസ് 2011 ഡോക്ടർ ലൗ കെ.ബിജു 1.
പാലപ്പൂ, 2.
ആകാശം ദൂരെ സംഗീതം: വിനു തോമസ് 2011 അങ്ങനെ തുടങ്ങി നന്ദിനി റെഡ്ഡി 1.
അമ്മമ്മോ അമ്മോ, 2.
കണ്ടില്ലേ നീ സംഗീതം: ജാസി ഗിഫ്റ്റ് 2012 കാസനോവ റോഷൻ ആൻഡ്രൂസ് ഓമനിച്ചുമ്മ സംഗീതം ഗോപി സുന്ദർ 2012 വീണ്ടും കണ്ണൂർ ഹരിദാസ് നീ വിടപറയും സംഗീതം: റോബിൻ തിരുമല 2012 ഡയമണ്ട് നെക്‌ലെയ്സ് ലാൽ ജോസ് തൊട്ടെ തൊട്ടെ സംഗീതം: വിദ്യാസാഗർ 2012 ഫ്രൈഡേ ലിജിൻ ജോസ് സുഗന്ധ സംഗീതം: റോബിഎബ്രഹാം 2012 ട്രിവാൻഡ്രം ലോഡ്ജ് വി.കെ. പ്രകാശ് കണ്ണിനുള്ളിൽ നീ കൺമണി നടൻ: ജയസൂര്യ 2012 ഹസ്ബന്റ്സ് ഇൻ ഗോവ സജി സുരേന്ദ്രൻ മൌനം മഴയുടെ സംഗീതം എം.ജി. ശ്രീകുമാർ 2012 ടാ തടിയാ ആഷിഖ് അബു അള്ളാ അള്ളാ സംഗീതം ബിജിബാൽ 2012 അയാളും ഞാനും തമ്മിൽ ലാൽ ജോസ് തുള്ളി മഞ്ഞിനുള്ളിൽ സംഗീതം: ഔസേപ്പച്ചൻ 2012 കൊച്ചി ടു കോടാമ്പക്കം വേണു പ്രദീപ് ദൈവം വിധിച്ചതോ 2012 ഇഡിയറ്റ്സ് കെ.എസ്. ബാവ മുത്തുമണി മഴയായ് സംഗീതം: നന്ദു കർത്ത 2012 കർമ്മയോദ്ധാ മേജർ രവി മൂളിയോ സംഗീതം: എം.ജി. ശ്രീകുമാർ 2013 ലിസമ്മയുടെ വീടു് ബാബു ജനാർദ്ധനൻ വെള്ളി മുകിൽ സംഗീതം: വിനു തോമസ് 2013 പാതിരാമണൽ എം. പദ്മകുമാർ ആലോലം സംഗീതം: അഫ്സൽ യൂസഫ് 2013 റേഡിയോ ഉമർ മുഹമ്മദ് തുയിലുണരുന്നു സംഗീതം: മോഹൻ സിത്താര 2013 റെഡ്‌ വൈൻ സലാം ബാപ്പു ഇളം വെയിൽ തലോടവേ സംഗീതം: ബിജിബാൽ 2013 3ജി-തേഡ് ജനറേഷൻ ജയപ്രകാശ് അഴകേ അരികെ സംഗീതം: മോഹൻ സിത്താര 2013 ഇമ്മാനുവൽ ലാൽ ജോസ് മാനത്തുദിച്ചത് സംഗീതം: അഫ്സൽ യൂസഫ് 2013 ടൂറിസ്റ്റ് ഹോം ഷെബി അരിയ സംഗീതം: മുഹമ്മദ് ജസ്നിഫർ 2013 ബ്ലാക്ക് ടിക്കറ്റ് ഉദയചന്ദ്രൻ തോരാ രാമഴ സംഗീതം: ഗയോസ് ജോൺസൺ 2013 പുള്ളിപ്പുലികളും ആട്ടിൻകുട്ടിയും ലാൽ ജോസ് കൂട്ടിമുട്ടിയ സംഗീതം: വിദ്യാസാഗർ 2013 കാഞ്ചി കൃഷ്ണകുമാർ മുല്ലപ്പൂ സംഗീതം: റോണിറാഫേൽ 2013 ഫിലിപ്സ് ആന്റ് ദ മങ്കിപെൻ റോജിൻ, ഷാനിൽ മുഹമ്മദ് കനവുകളിൽ സംഗീതം: രാഹുൽ സുബ്രമണ്യൻ 2013 നടൻ കമൽ ഹാസൻ ഏതുസുന്ദര സ്വപ്ന യവനിക സംഗീതം: ഔസേപ്പച്ചൻ 2013 ചൂയിംഗം പ്രവീൺ എം സുകുമാരൻ ആകാശം സംഗീതം: ജോനാഥൻ ബ്രൂസ് 2013 വീപ്പിങ്ങ് ബോയ് ഫെലിക്സ് ജോസഫ് കിളിമൊഴികൾ സംഗീതം: ആനന്ദ് മദുസൂദനൻ 2013 ഒരു ഇന്ത്യൻ പ്രണയകഥ സത്യൻ അന്തിക്കാട് ഓമനപ്പൂവെ സംഗീതം: വിദ്യാസാഗർ 2013 ദൃശ്യം ജിത്തു ജോസഫ് മാരിവിൽ സംഗീതം: വിനു തോമസ് 2014 പകിട സുനിൽ കാര്യാട്ടുകര ആരാണാര സംഗീതം: ബിജിബാൽ 2014 ഡയൽ 1091 സാന്റൊ തട്ടിൽ എത്രയും,ഇലകളും സംഗീതം: ശ്യാംധർമൻ 2014 സ്നേഹമുള്ളൊരാൾ കൂടെയുള്ളപ്പോൾ റിജുനായർ സ്വപ്നത്തിനു സംഗീതം: സജീവ് മംഗലത്ത് 2014 ഹാങ്ങ് ഓവർ ശ്രീജിത്ത് സുകുമാരൻ വെള്ളിത്തിങ്കൾ സംഗീതം: മെജോ ജോസഫ് 2014 പറങ്കിമല സെനാൻ പല്ലശ്ശേരി മഴയിൽ നിറയും സംഗീതം: അഫ്സൽ യൂസഫ് 2014 റിംഗ് മാസ്റ്റർ റാഫി ആരോ ആരോ സംഗീതം: ഗോപി സുന്ദർ 2014 കാഫിറോം കി നമസ് രാം രമേശ് ശർമ സവാലോംകി സംഗീതം: അദ്വൈദ് നംലകർ 2014 ടു നൂറ വിത്ത് ലവ് ബാബു നാരായണൻ ഓടിൻ പുക സംഗീതം: മോഹൻ സിത്താര 2014 ലോ പോയന്റ് ലിജിൻ ജോസ് എവിടെയോ സംഗീതം: മെജോ ജോസഫ് 2014 കാൾ മി @ ഫ്രാൻസിസ് ആരാരും സംഗീതം: അഫ്സൽ യൂസഫ് 2014 ഗർഭശ്രീമാൻ അനിൽ ഗോപിനാഥ് ഇണക്കമുള്ള സംഗീതം: ഔസേപ്പച്ചൻ 2014 വിക്രമാദിത്യൻ ലാൽ ജോസ് മഴനിലാ സംഗീതം: ബിജിബാൽ 2014 ഭയ്യ ഭയ്യ ജോണീ ആന്റണി നെഞ്ചിലാരാ സംഗീതം: വിദ്യാസാഗർ 2014 രാജാധിരാജാ അജയ് വാസുദേവ് കണ്ണിനു കണ്ണിൻ സംഗീതം: കാർത്തിക് രാജ 2014 വെള്ളിമൂങ്ങ ജിബു ജേക്കബ് മാവേലിക്കു ശേഷം സംഗീതം: ബിജിബാൽ 2014 ഇതിഹാസ ബിനു കണ്ണിമലരെ സംഗീതം: ദീപക് ദേവ് 2014 പാത്സാല (തെലുങ്ക്) മഹി വി രാഘവ് സൂര്യോദയം സംഗീതം: രാഹുൽ രാജ് 2014 ഡേ നൈറ്റ് ഷിബു പ്രഭാകർ ഹൃദയമേ സംഗീതം: ജിനോഷ് ആന്റണി 2014 മിത്രം ജെസ്പാൽ ഷൺമുഖൻ നാണമുള്ള സംഗീതം: ലത്തീഫ് 2014 മൈലാഞ്ചിമൊഞ്ചുള്ള വീട് ബെന്നി തോമസ് തമ്മിൽ തമ്മിൽ സംഗീതം: അഫ്സൽ യ
ൊണ്ടു സംഗീതം: വിനുതോമസ് 2019 ഇരുപത്തിയൊന്നാം നൂറ്റാണ്ട് അരുൺ ഗോപി ഇന്ദിന്ദ്രജാലങ്ങൾ സംഗീതം: ഗോപി സുന്ദർ 2019 ഗ്രാമവാസീസ് ഷജീർ ഷ ഒരു പകൽ സംഗീതം: പ്രിൻസ് റെക്സ് സൂരജ് നായർ 2019 കളിക്കൂട്ടുകാർ ബാബുരാജ് നീയൊരാൾ സംഗീതം: വിനു തോമസ് 2019 Mr.Mrs റൌഡി ജിത്തു ജോസഫ് പുതിയ വഴി സംഗീതം: അരുൺ വിജയ് 2019 രക്ഷാപുരുഷൻ പ്രണയം എൻ കനവിൽ സംഗീതം: ജിബിൻ ജോർജ്ജ് സെബാസ്റ്റ്യൻ 2019 പ്രകാശന്റെ മെട്രൊ ഹസീന സുനീർ മഴമുകിലേതോ സംഗീതം: രാഹുൽ സുബ്രമന്യൻ 2019 ഒരു യമണ്ടൻ പ്രേമകഥ നൌഫൽ കണ്ണൊ സംഗീതം: നാദിർഷ 2019 ചിൽഡ്രൻസ് പാർക്ക് ഷാഫി എന്തോരം എന്തോരം സംഗീതം: അരുൺ രാജ് 2019 മൈഗ്രേറ്റ് ഗ്രാൻഡ് ഫാദർ അനീഷന്വർ കണ്ണിൽ കണ്ണിൽ സംഗീതം: വിഷ്ണു മോഹൻ സിതാര 2019 ഇട്ടിമാണി മേഡ് ഇൻ ചൈന ജിബിജോജു വെണ്ണിലാവു സംഗീതം: കൈലാസ് മേനോൻ 2019 തുരീയം ജിതിൻ വിരുന്നു വന്നു സംഗീതം: സിബു സുകുമാരൻ 2019 പ്രണയമീനുകളുടെ കടൽ കമൽ നീലിമേ സംഗീതം: ഷാൻ റഹ്മാൻ 2019 ആദ്യരാത്രി ജിബുജേക്കബ് ഓണവില്ലാണെ സംഗീതം: ബിജിബാൽ 2019 ആകാശഗംഗ 2 വിനയൻ ആരു തന്നുവോ സംഗീതം: ബിജിബാൽ 2019 കെട്ട്യോളാണ് എന്റെ മാലാഖ നിസാം ബഷീർ ആത്മാവിലെ സംഗീതം: വില്യം ഫ്രാൻസിസ് 2020 കുട്ടിയപ്പനും ദൈവദൂതരും ഗോകുൽ ഹരിഹരൻ അന്തിമാനം സംഗീതം: ആദർശ് 2020 തല്ലുംപിടി പ്രജിൻ പ്രതാപ് നീഹാരം സംഗീതം: സുമേഷ് പരമേശ്വർ 2020 ധമാക്ക ഒമർ ലുലു ഈ വെൺതീരം വഴികാട്ടും സംഗീതം: ഗോപി സുന്ദർ സംഗീത സംവിധായകൻ വർഷം ഫിലിം ഡയറക്ടർ ഗാനം മറ്റ് കുറിപ്പ് (കൾ) 2017 1971 ബിയോണ്ട് ബോർഡേഴ്സ് മേജർ രവി അർമാൻ ഹസാരെ ഗായകൻ: ഹരിഹരൻ 2017 1971 ബിയോണ്ട് ബോർഡേഴ്സ് മേജർ രവി സർഹഡെ ഗായകൻ: നജീം അർഷാദ് ആൽബങ്ങൾ വർഷം ഭാഷ ആൽബം ഗാനം സംഗീതം വരികൾ 2011 മലയാളം മേഘമൽഹാർ മൽഹാറിലെ വെൺമേഘമെ ദാമോദർ നാരായണൻ ആദർശ് 2012 തമിഴ് ഐ ആം ഹിയർ ഇദയനിലാ ഹരിത്ത് ഷഹ്സാദ് ഡോ. രാജേഷ് തിരുമല 2014 മലയാളം ഓളങ്ങൾക്കുമപ്പുറം താളത്തിലാടും അഖിൽ എസ് കിരൺ മഹേഷ് ഗോപാൽ 2015 മലയാളം മി ആദ്യത്തെ ലവ് മഞ്ഞ് പോലൊരു പെണ്ണ് അശ്വിൻ ജോസ് അശ്വിൻ ജോസ് 2015 തമിഴ് അൻപെ എൻ കാതൽ അൻപെ നീ ആസൈ നജിം അർഷാദ് ഡോ. രാജേഷ് തിരുമല 2017 മലയാളം മധുമൊഴി മധുമൊഴി അപ്പു ജോൺ ജോ പോൾ 2018 മലയാളം ജോവാന എൻ മനസിൽ ലിജൊ മാത്യു ലിങ്കു അബ്രഹാം 2018 മലയാളം ഓളത്തിൽ താളത്തിൽ ഓളത്തിൽ താളത്തിൽ ജോസി അലപ്പുഴ ബീയാർ പ്രസാദ് 2020 മലയാളം വാക മെയ് മാസ പൂവ് ക്ലെമന്റ് കളത്തിപ്പറമ്പിൽ ധന്യ ഗൌതം അവാർഡുകൾ 2020 : മികച്ച പിന്നണി ഗായകനുള്ള കേരള സംസ്ഥാന ചലച്ചിത്ര അവാർഡ് 2016 : ഇൻ‌ഡിവുഡ് എക്സലൻസ് അവാർഡ് || ജനപ്രിയ ഗായകൻ 2015 : രാമു കാര്യാട്ട് അവാർഡ് || മികച്ച ഗായകൻ 2015 : മംഗളം പബ്ലിക്കേഷൻസ് ഫിലിം അവാർഡ് || മികച്ച ഗായകൻ 2015 : EFA അവാർഡ് || വോയ്‌സ് ഓഫ് ദ ഇയർ 2014 : ഏഷ്യാവിഷൻ അവാർഡുകൾ || സെൻസേഷണൽ ഗായകൻ 2014 : സെറ ബിഗ് മലയാളം മ്യൂസിക് അവാർഡുകൾ (92.7 ബിഗ് എഫ്എം) 2013 : അമൃത ടിവി ഫിലിം അവാർഡ് || മികച്ച ഗായകൻ 2013 : മോളിവുഡ് നക്ഷത്ര മികച്ച ഗായകൻ 2013 : ഗൾഫ് മലയാളം സംഗീത അവാർഡ് 2013 : ലയൺസ് ക്ലബ് ബെസ്റ്റ് സിംഗർ അവാർഡ് 2013 2013 : കേരള ഫിലിം ക്രിട്ടിക്സ് അസോസിയേഷൻ അവാർഡ് - മികച്ച ഗായകൻ  - ദൃശ്യം , ഇമ്മാനുവൽ 2013 : തിക്കുറുശ്ശി ഫൌണ്ടേഷൻ അവാർഡ് മികച്ച ഗായകൻ 2008 : വയ്യങ്കര മധുസൂദനൻ അവാർഡ് അവലംബം പുറം കണ്ണികൾ ഔദ്യോഗിക വെബ്സൈറ്റ് Archived 2018-03-21 at the Wayback Machine .
ഔദ്യോഗിക ബ്ലോഗ് ഔദ്യോഗിക യൂടൂബ് ചാനൽ ഔദ്യോഗിക ഫേസ്ബുക്ക് പേജ്
നജീബ് ഉദ് ദൗള
1756 മുതൽ 1770 വരെ മുഗൾ ചക്രവർത്തിയുടെ പ്രതിനിധിയായി ദൽഹി ആസ്ഥാനമാക്കി ഭരണം നടത്തിയ പടയാളിയാണ് നജീബ് ഉദ് ദൗള .
പഷ്തൂൺ വംശജനായിരുന്ന നജീബ് ഖാനെ, അഹ്മദ് ഷാ അബ്ദാലിയാണ് ഈ പദവിയിലേക്കുയർത്തിയത് .
ഇന്ന് പാകിസ്താനിലുൾപ്പെടുന്ന സ്വാറ്റ് പ്രവിശ്യയിലാണ് നജീബ് ഖാൻ ജനിച്ചത് എന്നാണ് അനുമാനം.
ജനനത്തീയതി ലഭ്യമല്ല.
യുദ്ധനിപുണരും സാഹസികരുമായ പഷ്ത്തൂൺ യുവാക്കളെ മുഗൾ സൈന്യത്തിലേക്ക് നിരന്തരം ആവശ്യമുണ്ടായിരുന്നു.
അതുകൊണ്ടു തന്നെ ഒരുപാടു പഷ്ത്തൂൺ യുവാക്കൾ ദൽഹിയ്ലേക്ക് കുടിയേറിപ്പാർത്തു.
ഇക്കൂട്ടത്തിൽ പെട്ടവരായിരുന്നു ബഷാരത് ഖാൻ യുസുഫ്സായിയും സഹോദരൻ അസലത് ഖാൻ യുസഫ്സായിയും.
ദൽഹിക്കടുത്ത് രാംപൂരിലായിരുന്നു ഇവരുടെ വാസം.
അസലത് ഖാന്റെ പുത്രൻ നജീബ് ഖാനും 1739-ൽ രാംപൂരിലെത്തി.
സ്വന്തം സാമർ ത്ഥ്യം കൊണ്ട് പടിപ്പടിയായി ഉയരുകയും ചെയ്തു.
1752-ൽ മുഗൾ ചക്രവർത്തി അഹ്മദ്ഷായുടെ ഭരണ കാലത്ത് അഹ്മദ് ഷാ അബ്ദാലി ലാഹോർ, മൂൾട്ടാൻ പ്രവിശ്യകൾ കൈക്കലാക്കിയപ്പോൾ നജീബ് ഖാൻ അബ്ദലിയോടൊപ്പമാണ് നിന്നത്.
ഇതിനു പ്രതിഫലമായി അബ്ദലി നജീബ് ഖാനെ , ഇന്ത്യയിലെ തന്റെ പ്രതിനിധിയായി അംഗീകരിച്ചു.
മുഗൾ ദർബാറിലെ ഉപജാപങ്ങളിൽ ഇടപെടാതെ നജീബ് രാംപൂരിൽ തനിക്കായി നജീബാബാദ് എന്ന നഗരം കെട്ടിപ്പടുത്തു.
1754- 59 കാലഘട്ടത്തിൾ മുഗൾ സാമ്രാജ്യത്തിന്റെ പ്രധാന മന്ത്രിയായിരുന്ന ഗാസിയുദ്ദീന്റെ കുതന്ത്രങ്ങൾ ഒടുവിൽ പാനിപത്ത് യുദ്ധത്തിലും അബ്ദലിയുടെ വൻ വിജയത്തിലും കലാശിച്ചു.
മുഗൾ സമ്രാട്ട് ഷാ ആലം രണ്ടാമൻ അലഹബാദിലായിരുന്നതിനാൽ അബ്ദലി, നജീബ് ഖാനെ മുഗൾ സമ്രാട്ടിന്റെ സർവ്വാധികാര പ്രതിനിധിയായി അവരോധിച്ച് സ്വദേശത്തേക്കു തിരിച്ചു പോയി.
ബക്സർ യുദ്ധത്തിനു ശേഷം ബ്രിട്ടീഷുകാരുടെ നിരീക്ഷണത്തിൽ കഴിയുകയായിരുന്ന ഷാ ആലം ഉടനടി ദൽഹിയിലേക്കു പുറപ്പെടാവുന്ന ചുറ്റുപാടിലായിരുന്നില്ല.
അതുകൊണ്ട് നജീബ് ഉദ്ദൌള തന്നെ ഭരണം കൈകാര്യം ചെയ്തു.
പാനിപ്പത് യുദ്ധത്തിനുശേഷം ഉത്തരേന്ത്യയിൽ നിന്ന് മറാഠശക്തികൾ പിൻ വാങ്ങിയതുകാരണം ജാട്ടുകൾ വീണ്ടും മുഗൾ സാമ്രാജ്യത്തിന് ശല്യമായി.
അവർ ദൽഹി പിടിച്ചെടുക്കുമെന്ന ന്ല വന്നപ്പോൾ നജീബ് ഉദ് ദൗള വീണ്ടും മറാഠസഹായം ആവശ്യപ്പെട്ടു.
മറാഠരുടെ പിന്തുണയോടെ ദൽഹി സുരക്ഷിതപ്പെടുത്തുന്നതിനിടയിൽ 1770, ഒക്റ്റോബർ 31ന് നജീബ് ഉദ് ദൗള മരണമടഞ്ഞു.
അധികം താമസിയാതെ മഹദജി സിന്ധ്യയുടെ നേതൃത്വത്തിൽ മറാഠസേന 1771-ൽ ദൽഹി തിരികെ പിടിച്ച്, ഷാ ആലം രണ്ടാമനെ ഭരണഭാരം ഏറ്റെടുക്കാൻ ദൽഹിയിലേക്കു ക്ഷണിച്ചു.
മരണാനന്തര സംഭവങ്ങൾ
നജീബ് ഉദ് ദൗളയുടെ മരണത്തിനു ശേഷമുണ്ടായത് അതിക്രൂരമായ പ്രതികാര പ്രക്രിയകളായിരുന്നു.
നജീബ് ഉദ് ദൗളക്ക് മൂന്നു മക്കളുണ്ടായിരുന്നു, മുഹമ്മദ് കാലുഖാൻ ബഹാദൂർ , മുഹമ്മദ് മാച്ചൂ ഖാൻ ബഹാദൂർ, സബീതാ ഖാൻ ബഹാദൂർ.
നജീബ് ഉദ് ദൗളയുടെ മരണ ശേഷം പുത്രൻ സബീതാഖാനാണ് പിതാവിന്റെ സ്ഥാനമാനങ്ങൾ പതിച്ചു കിട്ടിയത്.
അധികാരലഹരിയിൽ സബീതാഖാൻ മുഗൾ കൊട്ടാരത്തിലേക്ക് അതിക്രമിച്ചു കടക്കയും മുഗൾ സമ്രാട്ട് ഷാ ആലം രണ്ടാമന്റെ സഹോദരിയടക്കം പല സ്ത്രീകളേയും മാനഭംഗപ്പെടുത്തുകയും ചെയ്തു.
വിവരമറിഞ്ഞ ഷാ ആലം ദൽഹിയിലെത്താൻ തിരക്കു കൂട്ടി, 1772 ജനവരിയിൽ ബ്രിട്ടീഷു സൈനികരുടെ അകമ്പടിയോടെ ദൽഹിയിലെത്തിയ ഷാ ആലത്തിന്റെ പ്രതികാരത്തിന് ഇരയായത് സബീതാഖാന്റെ മൂത്ത പുത്രൻ ഗുലാം ഖാദിറായിരുന്നു.
ഷണ്ഡനാക്കപ്പെട്ട ഗുലാം ഖാദിർ, മുഗൾ അന്തഃപുരത്തിലെ സേവകനായി നിയമിക്കപ്പെട്ടു.
മഹദജി സിന്ധ്യുയുടെ സൈന്യം, സബീതാ ഖാന് പൈതൃകമായി ലഭിച്ച പ്രവിശ്യകൾ മുഴുവനും കീഴടക്കി, അങ്ങനെ റോഹിലാഖാണ്ഡിന്റെ സിംഹഭാഗവും മറാഠരുടെ കൈവശമായി.
സബീതാഖാൻ വനാന്തരങ്ങളിലേക്ക് ഓടി രക്ഷപ്പെട്ടു.
സബീതാ ഖാന് പിന്നീട് മാപ്പു നല്കപ്പെട്ടു, 1778 ഡിസമ്പറോടെ ഭവാനീപൂർ സഹരൻപൂർ പ്രാന്തങ്ങളും പതിച്ചു കിട്ടി.
1785 ജനവരി 21ന് മൃതിയടഞ്ഞു.
പക്ഷെ സന്ദർഭം ഒത്തു വന്നപ്പോൾ ഗുലാം ഖാദിർ പകരം വീട്ടി.
, 1778,ജൂലൈയിൽ അധികാരം പിടിച്ചെടുക്കയും ആഗസ്റ്റ് 12ന് ഷാ ആലമിനെ പിടിച്ചു കെട്ടി കണ്ണുകൾ ചൂഴ്ന്നെടുക്കുകയും ചെയ്തു.
മറാഠ സൈന്യം വീണ്ടും മുഗൾ സാമ്രാജ്യത്തിന്റെ രക്ഷക്കെത്തി.
രക്ഷപ്പെടാൻ ശ്രമിച്ച ഖാദിറിനെ 1788 ഡിസമ്പറിൽ മറാഠ സൈനികർ മീറഠിൽ വെച്ച് പിടികൂടി.
ഇരു ചെവികളും മൂക്കും കൈകാലുകളും ഛേദിക്കപ്പെട്ട നിലയിൽ ഖാദിർ ദൽഹിയിലേക്കു തിരിച്ചയക്കപ്പെട്ടെങ്കിലും വഴിക്കു വെച്ച് മരണമടഞ്ഞെന്നും .
,അതല്ല, മുഗൾ സാമ്രാട്ടിന്റെ ആജ്ഞ പ്രകാരം 1789 മാർച്ച് 4ന് വധശിക്ഷക്ക് വ്ധേയനാക്കപ്പെട്ടെന്നും വിരുദ്ധാഭിപ്രായങ്ങളുണ്ട് അന്ധനായ ഷാ ആലം രണ്ടാമൻ ചക്രവർത്തിയായി മരണം വരെ ( 19 നവമ്പർ 1806 ) തുടർന്നെങ്കിലും അതു നാമമാത്രമായിരുന്നു.
അവലംബം ↑ The Fall of the Moghul Empire of Hindustan by H. G. Keene 1 2 3 4 വംശാവലി 1 2 3
നജീബ് കാന്തപുരം
കേരളത്തിലെ ഒരു മുസ്ലീം ലീഗ് പ്രവർത്തകനും പതിനഞ്ചാം കേരള നിയമസഭയിൽ പെരിന്തൽമണ്ണ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് നജീബ് കാന്തപുരം .
2021-ലെ തിരഞ്ഞെടുപ്പിൽ സിപിഐഎമ്മിലെ കെ.പി. മുഹമ്മദ് മുസ്തഫയെ കേവലം 38 വോട്ടുകൾക്ക് പരാജയപ്പെടുത്തിയാണ് നജീബ് കാന്തപുരം കേരള നിയമസഭയിലേക്ക് എത്തിയത്.
പൊതുപ്രവർത്തനം ആരംഭിക്കുന്നതിന് മുമ്പ് അദ്ദേഹം മാധ്യമപ്രവർത്തകൻ ആയിരുന്നു.
20 വർഷമായി ചന്ദ്രിക ദിനപത്രത്തിലായിരുന്നു ജോലി ചെയ്തിരുന്നത്.
നച്ചെലി ഇംഗ്ലീഷ് വിലാസം https://ml.wikipedia.org/wiki/Shrew
സസ്തനി വർഗ്ഗത്തിൽപ്പെട്ട ഏറ്റവും ചെറിയ ജീവിയാണ് നച്ചെലികൾ (Shrews).
കേരളത്തിൽ ചിലയിടങ്ങളിൽ ഇവ നൊച്ചൻ എന്നാണ് അറിയപ്പെടുന്നത്.
സോറിക്കോമോർഫ(Soricomorpha) ജന്തുഗോത്രത്തിലെ സോറിഡെ (Soricidae) കുടുംബത്തിൽപ്പെടുന്ന കീടഭോജിയാണിത്.
ശാസ്ത്ര നാമം: സങ്കസ് മ്യൂറിനസ്(Suncus murinus).
നച്ചെലികൾക്ക് എലികളോടു രൂപസാദൃശമുള്ളതിനാൽ പലപ്പോഴും ചുണ്ടെലികളായി തെറ്റിദ്ധരിക്കപ്പെടാറുണ്ട്.
വീടുകളിൽ കാണപ്പെടുന്ന സാധാരണ എലികളോട് ഇവയ്ക്ക് വംശഗതിപരമായി യാതൊരു ബന്ധവുമില്ല.
ഇതിന്റെ വർഗത്തില്പ്പെട്ട  എട്രസ്ക്കൻ നൊച്ചൻ (Suncus etruscus) കരയിൽ ജീവിക്കുന്ന ഏറ്റവും ചെറിയ സസ്തനിയാണ്.
ലോകത്താകമാനം 170-ൽ അധികം ഇനം നച്ചെലികളുണ്ട്.
ആസ്ത്രേലിയയിലും ധ്രുവപ്രദേശങ്ങളിലും നച്ചെലികൾ കാണപ്പെടുന്നില്ല.
നച്ചെലികളെ പ്രധാനമായും രണ്ടായി തരം തിരിച്ചിരിക്കുന്നു: ചുവന്ന പല്ലുള്ളവയും വെളുത്ത പല്ലുള്ളവയും.
യൂറോപ്പിലും ഏഷ്യയിലും സാധാരണ കാണുന്നത് ചുവന്ന പല്ലുകളുള്ള ഇനത്തെയാണ്.
ഇവ എലികളോട് രൂപസാദൃശ്യമുള്ളവയാണെങ്കിലും ഇവയുടെ കണ്ണുകളും ചെവികളും എലികളുടേതിനേക്കാൾ വലിപ്പം കുറഞ്ഞതാണ്.
ഇവയുടെ ശരീരം 10-12 സെ.
മീ-ഉം വാൽ മൂന്നര സെന്റിമീറ്ററോളവും നീളമുള്ളതാണ്.
മുമ്പോട്ടു തള്ളിനില്ക്കുന്ന മോന്തയിൽ നീളം കൂടിയ മീശരോമങ്ങളുണ്ടായിരിക്കും.
ഇവയുടെ പുറംഭാഗത്തിന് ചാരമോ തവിട്ടോ നിറവും ഉദരഭാഗത്തിന് മങ്ങിയ വെളുപ്പുനിറവുമായിരിക്കും.
വടക്കേ അമേരിക്കയിൽ കാണപ്പെടുന്നയിനം നച്ചെലികൾ ചുവന്ന പല്ലുകളുള്ളവയും വാലിനു നീളം കുറഞ്ഞവയും പ്രജനനകാലത്ത് വാൽ വീർത്തുവരുന്നവയുമാണ്.
ജല നച്ചെലി(water shrew)യുടെ ശരീരം 15-18 സെന്റിമീറ്ററും വാൽ 4-6 സെന്റിമീറ്ററും നീളമുള്ളതാണ്.
പുല്ലുകൾക്കിടയിൽ തുരങ്കങ്ങളുണ്ടാക്കി ജീവിക്കുന്നവയാണെങ്കിലും നച്ചെലികളെ തുരങ്കത്തിനു വെളിയിലോ പുല്ലുകൾക്കിടയിലോ സാധാരണ കാണാറില്ല.
ഇവ പുറപ്പെടുവിക്കുന്ന ഉച്ചത്തിലുള്ള ശബ്ദമാണ് ഇവയെ തിരിച്ചറിയാൻ സഹായകമാകുന്നത്.
ശരീരത്തിന്റെ പാർശ്വഭാഗങ്ങളിൽ ദുർഗന്ധമുള്ള ദ്രാവകം സ്രവിക്കുന്ന ഗ്രന്ഥികളുണ്ട്.
ഈ സ്രവം പൂച്ച, പാമ്പ് തുടങ്ങിയ ഇരപിടിയന്മാരിൽനിന്ന് രക്ഷപെടാൻ നച്ചെലികളെ സഹായിക്കുന്നു.
ചുവന്ന പല്ലുകളുള്ള നച്ചെലികൾക്കും സാധാരണ നച്ചെലികൾക്കും 15 മാസക്കാലമേ ആയുസ്സുള്ളൂ.
കുള്ളൻ നച്ചെലി(pygmy shrew)കളും സാധാരണ നച്ചെലികളും മറ്റു ചില ഇനങ്ങളും മൂന്നുമണിക്കൂർ ഇടവിട്ട് ഭക്ഷണം കഴിക്കുകയും വിശ്രമിക്കുകയും ചെയ്യുന്നു.
രാത്രി കൂടുതൽ സമയവും ഇരതേടുന്ന ഇവയ്ക്ക് അധികസമയം ഭക്ഷണമില്ലാതെ ജീവിക്കാനാകില്ല.
രണ്ടോ മൂന്നോ മണിക്കൂർ ഭക്ഷണം വൈകിയാൽ ഇവ ചത്തു പോകാനിടയാകുന്നു.
അതിനാൽ ഇവ ജീവിതത്തിലെ ഏതാണ്ട് മുഴുവൻ സമയവും ഭക്ഷണം തേടി നടക്കുന്നു.
അന്തരീക്ഷ താപനില കുറയുന്നതിനനുസരിച്ച് ഇവയ്ക്ക് ഭക്ഷണം ലഭ്യമാകേണ്ട കാലയളവിനും കുറവുവരുന്നു.
പ്രത്യുല്പാദനം
നച്ചെലികൾ വർഷത്തിൽ രണ്ടുപ്രാവശ്യം പ്രസവിക്കുന്നു.
ഗർഭകാലം 13-21 ദിവസങ്ങളാണ്.
ഒരു പ്രജനനകാലത്ത് 4-8 കുഞ്ഞുങ്ങളുണ്ടാകുന്നു.
പിറന്ന് 18-21 ദിവസങ്ങൾക്കു ശേഷമേ കുഞ്ഞുങ്ങൾ കണ്ണു തുറക്കുകയുള്ളൂ.
മൂങ്ങ, കുറുക്കൻ, മരപ്പട്ടി എന്നിവ നച്ചെലിക്കുഞ്ഞുങ്ങളെ പിടിച്ചു ഭക്ഷിക്കുന്നു.
അതിനാൽ പ്രായപൂർത്തിയെത്തുന്നതിനുമുമ്പേ അധികം കുഞ്ഞുങ്ങളും നഷ്ടമാകുന്നു.
പൂച്ചകളും നച്ചെലിക്കുഞ്ഞുങ്ങളെ പിടിക്കുമെങ്കിലും അവയെ ഭക്ഷിക്കാറില്ല.
നജീബ് മിഖാറ്റി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
ലബനീസ് രാഷ്ട്രീയ നേതാവാണ് നജീബ് മിഖാറ്റി ( അറബി : نجيب ميقاتي ‬ .
രാഷ്ട്രപതിയായി രണ്ടു പ്രാവശ്യം സേവനം അനുഷ്ടിച്ചു.
അവലംബം Najib Mikati എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നജിം കൊച്ചുകലുങ്ക്
പത്രപ്രവർത്തകൻ, കഥാകൃത്ത് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ജീവിതരേഖ
കൊല്ലം ജില്ലയിലെ ഒരു ഉൾനാടൻ ഗ്രാമമായ കൊച്ചുകലുങ്കാണ് നജീമിൻറെ സ്വദേശം.
ചരിത്രത്തിൽ ബിരുദം (കേരള യൂണിവേഴ്സിറ്റി), പത്രപ്രവർത്തനത്തിൽ ഡിപ്ളോമ (ഇഗ്നോ) .
22 വർഷമായി പത്രപ്രവർത്തന രംഗത്ത്.
18 വർഷമായി സൗദി അറേബ്യയുടെ തലസ്ഥാനമായ റിയാദിൽ മലയാളം പത്രപ്രവർത്തകനായി തുടരുന്നു.
'ഗൾഫ് മാധ്യമം’ റിയാദ് ബ്യൂറോ ലേഖകൻ.
വിവിധ വിഷയങ്ങളിലെ ലേഖനങ്ങൾക്ക് പുറമെ അദ്ദേഹം കഥകളും എഴുതുന്നു.
പരിസ്ഥിതി സംബന്ധമായ വിഷയങ്ങളിലാണ് അദ്ദേഹത്തിന് പ്രത്യേക താൽപര്യം.
പ്രവാസി പത്രപ്രവർത്തകനെന്ന നിലയിലുള്ള അനുഭവങ്ങൾ സമാഹരിച്ച് ‘കനൽ മനുഷ്യർ’ Archived 2020-09-27 at the Wayback Machine .
എന്ന പുസ്തകം പ്രസിദ്ധീകരിച്ചിട്ടുണ്ട്.
തിരുവനന്തപുരത്തെ ചിന്ത Archived 2020-09-29 at the Wayback Machine .
പബ്ളിഷേഴ്സാണ് പ്രസാധകർ.
പുസ്തകം
‘കനൽ മനുഷ്യർ’, ചിന്ത പബ്ളിഷേഴ്സ് പുസ്തകത്തെ കുറിച്ച് പ്രസാധകരുടെ വാക്കുകൾ:
ലോകത്തിന്റെ വിവിധ കോണുകളിൽനിന്നും ഗൾഫ് എന്ന തൊഴിൽ സാഗരത്തിൽ എത്തിച്ചേരുന്ന മനുഷ്യ രുടെ പിടച്ചിലുകളാണ് നജിം കൊച്ചുകലുങ്ക് ഇവിടെ കോറിയിടുന്നത്.
വേറൊരു ലോകം, വേറെ മനുഷ്യർ.
എന്നിട്ടും മനുഷ്യരുടെ അകക്കടലുകളിൽ ഇരമ്പിയാർ ക്കുന്നത് ഒരേ ജീവിതത്തിരകളാണെന്ന് ഈ പുസ്തകം നമ്മെ ഓർമ്മിപ്പിക്കുന്നു.
ചെറിയൊരു വിങ്ങലോടെ മാത്രമേ ഈ  പുസ്തകം  വായിച്ചുതീർക്കാനാകൂ.